ai4bharat/Pralekha huggingface dataset:
ഊര്ജ്ജ മന്ത്രാലയം
ഊർജ്ജ കാര്യക്ഷമതയും ചിലവുകുറഞ്ഞ എൽഇഡി വിതരണവും ചേർന്ന ഏഴ് വർഷക്കാലം പൂർത്തിയാക്കി ഉജാല പദ്ധതി
ന്യൂ ഡൽഹി: ജനുവരി 5, 2021
ഉജാല പദ്ധതിക്ക് കീഴിൽ എൽഇഡി ബൾബുകളുടെ വിതരണം, വിൽപ്പന എന്നിവയിൽ വിജയകരമായ ഏഴ് വർഷം പൂർത്തിയാക്കി ഊർജ മന്ത്രാലയം. 2015 ജനുവരി അഞ്ചിന് പ്രധാനമന്ത്രിയാണ് ഉജാല പദ്ധതിക്ക് തുടക്കമിട്ടത്. ഇന്ന് വരെയുള്ള കണക്കുകൾ പ്രകാരം, 36.78 കോടിയിലേറെ എൽഇഡി ബൾബുകളാണ് രാജ്യത്തൊട്ടാകെ വിതരണം ചെയ്തത്.
2014 ൽ എൽഇഡി ബൾബുകളുടെ ചില്ലറ വില്പന വില, ബൾബൊന്നിനു 300-350 രൂപ ആയിരുന്നത് 70-80 രൂപയായി കുറയ്ക്കാൻ ഉജാല പദ്ധതിക്ക് സാധിച്ചിരുന്നു. കൂടാതെ വലിയതോതിലുള്ള ഊർജ്ജ മിച്ചത്തിനും പരിപാടി വഴിതുറന്നു. ഇന്ന് വരെയുള്ള കണക്കുകൾ പ്രകാരം പ്രതിവർഷം 47,778 ദശലക്ഷം kWh ഊർജ്ജമാണ് ഇതിലൂടെ ലാഭിക്കാൻ കഴിയുന്നത്. എല്ലാ സംസ്ഥാനങ്ങളും ഉജാല പദ്ധതി നടപ്പാക്കി കഴിഞ്ഞു.
പദ്ധതിക്ക് കീഴിൽ ഭരണകൂടം സുതാര്യത ഉറപ്പാക്കുകയും, ചരക്കുകളുടെയും സേവനങ്ങളുടെയും ഓൺലൈൻ വാങ്ങലുകളിലൂടെ മത്സരം പ്രോത്സാഹിപ്പിക്കുകയും ചെയ്തിട്ടുണ്ട്.
തദ്ദേശീയ വിളക്ക് വ്യവസായ മേഖലയ്ക്ക് പുത്തൻ ഉണർവാണ് ഉജാല പദ്ധതി നൽകുന്നത്. മെയ്ക്ക് ഇൻ ഇന്ത്യ മുന്നേറ്റത്തിനും ഉജാല പ്രോത്സാഹനം നൽകുന്നു. എൽഇഡി വിളക്കുകളുടെ തദ്ദേശീയ ഉത്പാദനം നേരത്തെ പ്രതിമാസം ഒരു ലക്ഷം ആയിരുന്നത് ഇപ്പോൾ 40 ദശലക്ഷമായി വർദ്ധിച്ചിട്ടുണ്ട്.
RRTN/SKY
(
രാജ്യരക്ഷാ മന്ത്രാലയം
പ്രതിരോധ ബന്ധം ശക്തിപ്പെടുത്തുന്നതു സംബന്ധിച്ച് രാജ്യരക്ഷാമന്ത്രി ശ്രീ രാജ്നാഥ് സിങ്ങും ഇസ്രയേല് പ്രതിരോധമന്ത്രിയും ടെലിഫോണിലൂടെ ചര്ച്ച നടത്തി
(ന്യൂഡല്ഹി, 24 ജൂലൈ 2020
രാജ്യരക്ഷാമന്ത്രി ശ്രീ രാജ്നാഥ് സിങ് ഇസ്രയേല് പ്രതിരോധ മന്ത്രി ലഫ്റ്റനന്റ് ജനറല് ബെഞ്ചമിന് ഗാന്റ്സുമായി ടെലിഫോണില് ചര്ച്ച നടത്തി. ഇരുരാജ്യങ്ങളും തമ്മിലുള്ള തന്ത്രപ്രധാന സഹകരണം വര്ധിച്ചതില് രണ്ടു മന്ത്രിമാരും സംതൃപ്തി പ്രകടിപ്പിച്ചു. പ്രതിരോധ പ്രവര്ത്തനങ്ങള് കൂടുതല് ശക്തിപ്പെടുത്താനുള്ള സാധ്യതകള് ഇരുവരും ചര്ച്ച ചെയ്തു.
കോവിഡ് 19 മഹാമാരി പ്രതിരോധിക്കുന്നതിനായുള്ള ഗവേഷണ-വികസന പ്രവര്ത്തനങ്ങളിലെ സഹകരണത്തിലും നേതാക്കള് സംതൃപ്തി പ്രകടിപ്പിച്ചു. ഇത് ഇരുരാജ്യങ്ങള്ക്കും ഗുണം ചെയ്യും എന്നതിലുപരി വലിയൊരു മാനുഷികവശം കൂടിയാണ് വെളിവാക്കുന്നത്. പ്രതിരോധ നിര്മാണമേഖലയില് നേരിട്ടുള്ള വിദേശ നിക്ഷേപത്തിന്റെ കാര്യത്തില് പുതിയ നയങ്ങള് സ്വീകരിച്ചതിന്റെ പശ്ചാത്തലത്തില് ഇസ്രായേല് പ്രതിരോധ കമ്പനികളുടെ കൂടുതല് പങ്കാളിത്തം രക്ഷാമന്ത്രി ക്ഷണിക്കുകയും ചെയ്തു. പ്രാദേശിക സംഭവവികാസങ്ങളെക്കുറിച്ച് ഇരു മന്ത്രിമാരും ചര്ച്ചചെയ്തു. ഏറ്റവുമടുത്ത അവസരത്തില് തന്നെ ഇന്ത്യ സന്ദര്ശിക്കണമെന്ന ശ്രീ രാജ്നാഥ് സിങ്ങിന്റെ ക്ഷണത്തോട് ഇസ്രയേല് പ്രതിരോധ മന്ത്രി അനുകൂല നിലപാട് സ്വീകരിച്ചു.
ഭൗമശാസ്ത്ര മന്ത്രാലയം
വർഷാന്ത്യ അവലോകനം-2021: ഭൗമ ശാസ്ത്ര മന്ത്രാലയം
(പ്രധാന വിജയഗാഥകൾ - 20214077 കോടി രൂപ ചെലവിലുള്ള ആഴക്കടൽ ദൗത്യത്തിന്  2021 ജൂൺ 16-ന് CCEA അംഗീകാരം നൽകി. ഭൗമ ശാസ്ത്ര മന്ത്രാലയത്തിനാണ്  നിർവ്വഹണ ചുമതല. ആഴക്കടലിലെ ഇന്ത്യൻ മനുഷ്യ ദൗത്യമായ, സമുദ്രയാൻ, 2021 നവംബർ 05-ന് ഭൗമശാസ്ത്ര മന്ത്രാലയത്തിന്റെ ചുമതലയുള്ള സഹമന്ത്രി ഡോ. ജിതേന്ദ്ര സിംഗ് ഉദ്ഘാടനം ചെയ്തു.ഭൗമ ശാസ്ത്ര മന്ത്രാലയത്തിന്റെ   എർത്ത് സിസ്റ്റം സയൻസ് ഡാറ്റ പോർട്ടൽ  2021 ജൂലൈ 27-ന് സമാരംഭിച്ചു.ടൗട്ടെ, യാസ്, ഗുലാബ്, ഷഹീൻ എന്നീ ഉഷ്ണമേഖലാ ചുഴലിക്കാറ്റുകളുടെ കൃത്യവും സമയബന്ധിതവുമായ പ്രവചനവും, ദുരന്ത ബാധിത മേഖലകളിലെ ദുരന്ത നിവാരണ ഏജൻസികളുടെ പ്രവർത്തനങ്ങളും സംയോജിപ്പിക്കുക വഴി ആയിരക്കണക്കിന് ജീവനുകൾ രക്ഷിക്കാൻ സാധിച്ചു.2011 മുതൽ 2015 വരെയുള്ള അഞ്ച് വർഷത്തെ അപേക്ഷിച്ച് 2016 മുതൽ 2020 വരെയുള്ള അഞ്ച് വർഷങ്ങളിൽ, രൂക്ഷമായ കാലാവസ്ഥാ വ്യതിയാനങ്ങൾ കൃത്യതയോടെ പ്രവചിക്കുന്നതിൽ 20 മുതൽ 40 ശതമാനം വരെ പുരോഗതി ഉണ്ടായിട്ടുണ്ട്.ഇടിമിന്നലും അതുമായി ബന്ധപ്പെട്ട വിനാശകാരിയായ കാലാവസ്ഥാ പ്രതിഭാസങ്ങളും മൂലമുള്ള നാശനഷ്ടങ്ങൾ ലഘൂകരിക്കുന്നതിന്, ഏകദേശം 1084 കേന്ദ്രങ്ങൾ വഴിയും, ഇന്ത്യയിലെ എല്ലാ ജില്ലകൾ വഴിയും മൂന്ന് മണിക്കൂർ ഇടവിട്ട്, IMD ഇപ്പോൾ കാലാവസ്ഥാ മുന്നറിയിപ്പുകൾ  നൽകി വരുന്നു. കൂടാതെ, ദുരന്തനിവാരണ അതോറിറ്റികൾക്കും മാധ്യമങ്ങൾക്കും SMS വഴിയും ഇ-മെയിൽ വഴിയും മുന്നറിയിപ്പ് നൽകുന്നു.ലൈറ്റ്നിങ് ലൊക്കേഷൻ നെറ്റ്വർക്കിന് കീഴിൽ, ഇന്ത്യൻ ഇൻസ്റ്റിറ്റ്യൂട്ട് ഓഫ് ട്രോപ്പിക്കൽ മെറ്റീരിയോളജി  രാജ്യത്തുടനീളം 83 സെൻസറുകൾ സ്ഥാപിച്ചു. ഇതോടെ ലക്ഷദ്വീപ് ഒഴികെയുള്ള എല്ലാ സംസ്ഥാന-കേന്ദ്ര ഭരണ പ്രദേശങ്ങളിലും സെൻസറുകൾ സ്ഥാപിച്ചു കഴിഞ്ഞു.പൂനെ IITM-ൽ, നിർമ്മിത ബുദ്ധി  / മെഷീൻ ലേണിംഗ് / ഡീപ് ലേണിംഗ്  എന്നിവയ്ക്കായുള്ള വിർച്വൽ പഠന കേന്ദ്രം സ്ഥാപിച്ചു.പവിഴപ്പുറ്റുകൾ വെളുക്കുന്നതുമായി ബന്ധപ്പട്ട് 88 ഉപദേശസ്വഭാവമുള്ള മാർഗ്ഗനിർദ്ദേശങ്ങൾ ഈ വർഷം പുറത്തിറക്കി.150 സ്ഥലങ്ങളിലായി 35 പുതിയ ഭൂകമ്പ നിരീക്ഷണ കേന്ദ്രങ്ങൾ ആരംഭിച്ച്, നിലവിലെ ദേശീയ ഭൂകമ്പ ശൃംഖല  വിപുലീകരിച്ചു.അന്റാർട്ടിക്കയിലെ 40-ാമത് ഇന്ത്യൻ വൈജ്ഞാനിക പര്യവേഷണം  2021 ജനുവരിയിൽ ആരംഭിച്ചു. 41-ാമത്തെ പര്യവേഷണം 2021 നവംബർ 15-ന് ആരംഭിച്ചു.ഹൈദരാബാദിലെ യുനെസ്കോ കാറ്റഗറി 2 കേന്ദ്രമായ INCOIS-ൽ സ്ഥാപിതമായ ഇന്റർനാഷണൽ ട്രെയിനിംഗ് സെന്റർ ഫോർ ഓപ്പറേഷണൽ ഓഷ്യാനോഗ്രഫിയിൽ  ഇതുവരെ 95 രാജ്യങ്ങളിൽ നിന്നുള്ളവർ പരിശീലനം നേടി.ഇന്ത്യയും വിയറ്റ്നാമും, സമുദ്ര ശാസ്ത്രത്തിലും പരിസ്ഥിതി വിജ്ഞാനീയത്തിലും ശാസ്ത്ര, സാങ്കേതിക സഹകരണം പ്രോത്സാഹിപ്പിക്കുന്നതിനുള്ള ധാരണാപത്രത്തിൽ 2021 ഡിസംബർ 17-ന് ഒപ്പുവച്ചു.ഭൗമ ശാസ്ത്ര മന്ത്രാലയത്തിന്റെ ഐകോണിക് വാരാഘോഷങ്ങൾ 2021 ഒക്ടോബർ 18-ന് ആരംഭിച്ച് 2021 ഒക്ടോബർ 24-ന് അവസാനിച്ചു.ഇന്ത്യ ഇന്റർനാഷണൽ സയൻസ് ഫെസ്റ്റിവലിന്റെ  ഏഴാം പതിപ്പ് 2021 ഡിസംബർ 10 മുതൽ 13 വരെ ഗോവയിൽ നടന്നു. IISF 2021-ലെ വിദ്യാർത്ഥികൾ മൂന്ന് ഗിന്നസ് റെക്കോർഡുകൾ സ്ഥാപിച്ചു.
പ്രധാനമന്ത്രിയുടെ ഓഫീസ്
ധാർവാർഡിലെ ഇലക്ട്രോണിക് നിർമ്മാണ കൂട്ടായ്മകൾ ഈ പ്രദേശത്തെ ജനങ്ങൾക്ക് വളരെയധികം പ്രയോജനം ചെയ്യും: പ്രധാനമന്ത്രി
ധാർവാർഡിലെ ഇലക്ട്രോണിക് നിർമ്മാണ കൂട്ടായ്മകൾ ധാർവാർഡിലെയും പരിസര പ്രദേശങ്ങളിലെയും ജനങ്ങൾക്ക് ഏറെ പ്രയോജനം ചെയ്യുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഉൽപ്പാദനത്തിന്റെയും നൂതനത്വത്തിന്റെയും ലോകത്തിൽ കർണാടത്തിന്റെ കുതിപ്പിന് ഇത് ആക്കമേകുമെന്നും ശ്രീ. മോദി കൂട്ടിച്ചേർത്തു.
കർണാടകത്തിലെ ധാർവാഡ് ജില്ലയ്ക്ക് ഇലക്ട്രോണിക് മാനുഫാക്ചറിംഗ് ക്ലസ്റ്റർ ലഭിച്ചതായി കേന്ദ്രമന്ത്രി പ്രഹ്ലാദ് ജോഷി ട്വീറ്റ് ത്രെഡിൽ അറിയിച്ചിരുന്നു . 1,500 കോടി രൂപയുടെ നിക്ഷേപം ആകർഷിക്കുകയും 18,000 തൊഴിലവസരങ്ങൾ സൃഷ്ടിക്കുകയും ചെയ്യുന്ന ക്ലസ്റ്റർ ജില്ലയുടെയും സംസ്ഥാനത്തിന്റെയും സമ്പദ്വ്യവസ്ഥയെ ശക്തിപ്പെടുത്തും.
കേന്ദ്രമന്ത്രി പ്രഹ്ലാദ് ജോഷിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
“ഇത് ധാർവാർഡിലെയും പരിസര പ്രദേശങ്ങളിലെയും ജനങ്ങൾക്ക് ഏറെ പ്രയോജനം ചെയ്യും. ഉൽപ്പാദനത്തിന്റെയും നൂതനത്വത്തിന്റെയും ലോകത്ത് കർണാടത്തിന്റെ കുതിപ്പിന് ഇത് ആക്കമേകും."
This will greatly benefit the people of Dharward and surrounding areas. It will also boost Karnataka’s strides in the world of manufacturing and innovation. https://t.co/gnnNNA2Gwk
— Narendra Modi  March 25, 2023
ധനകാര്യ മന്ത്രാലയം
സാമ്പത്തിക വര്ഷം ദീര്ഘിപ്പിച്ചിട്ടില്ല
(സാമ്പത്തിക വര്ഷം ദീര്ഘിപ്പിച്ചതായി ഒരു വ്യാജ വാര്ത്ത ചില മാധ്യമങ്ങളില് പ്രചരിക്കുന്നുണ്ട്. ഇന്ത്യന് സ്റ്റാമ്പ് നിയമത്തില് വരുത്തിയ ചില ഭേദഗതികളുമായി ബന്ധപ്പെട്ട് 2020 മാര്ച്ച് 30ന് കേന്ദ്ര ഗവണ്മെന്റ് പുറപ്പെടുവിച്ച ഒരു വിജ്ഞാപനമാണ് തെറ്റായി ഉദ്ധരിക്കപ്പെടുന്നത്. സാമ്പത്തിക വര്ഷത്തില് യാതൊരു തരത്തിലുള്ള ദീര്ഘിപ്പിക്കലും വരുത്തിയിട്ടില്ല. ഇന്ത്യന് സ്റ്റാമ്പ് നിയമത്തില് വരുത്തിയ ചില ഭേദഗതികളേക്കുറിച്ച് ധനമന്ത്രാലയത്തിലെ റവന്യൂ വിഭാഗം മാര്ച്ച് 30ന് ഒരു വിജ്ഞാപനം പുറപ്പെടുവിച്ചതായി ധനമന്ത്രാലയം അറിയിച്ചു. ഈ മാറ്റം 2020 ഏപ്രില് 1 മുതല് നടപ്പാക്കും എന്നാണ് നേരത്തേ അറിയിച്ചിരുന്നത്. എന്നാല് നിലവിലെ സാഹചര്യത്തില് ആ തീയതി 2020 ജൂലൈ ഒന്നിലേക്കു മാറ്റുകയാണ് ചെയ്തത്. അതിന് സാമ്പത്തിക വര്ഷം സംബന്ധിച്ച നിലവിലെ തീയതിയുമായി യാതൊരു ബന്ധവുമില്ലെന്ന് ധന മന്ത്രാലയം അറിയിച്ചു.
തൊഴില്, ഉദ്യോഗ മന്ത്രാലയം
സ്ത്രീകളുടെ തൊഴിൽ സംബന്ധിച്ച്
ന്യൂഡൽഹി, മാർച്ച് 15, 2021
ദേശീയ സ്റ്റാറ്റിസ്റ്റിക്കൽ ഓഫീസ് 2017-18, 2018-19 കാലയളവിൽ നടത്തിയ പീരിയോഡിക് ലേബർ ഫോഴ്സ് സർവേയുടെ  ഫലങ്ങൾ അനുസരിച്ച്, രാജ്യത്ത് 15 വർഷവും അതിനുമുകളിലും സാധാരണ നിലയിൽ  കണക്കാക്കപ്പെട്ടിട്ടുള്ള സ്ത്രീ തൊഴിലില്ലായ്മാ നിരക്ക് യഥാക്രമം 5.6%, 5.1% എന്നിങ്ങനെയാണ്.
'ഇന്ത്യയിലെ ശമ്പള റിപ്പോർട്ടിംഗ് -ഒരു തൊഴിൽ കാഴ്ചപ്പാട് - ഡിസംബർ 2020' റിപ്പോർട്ട് അനുസരിച്ച്, 2020 ഏപ്രിൽ മുതൽ 2020 ഡിസംബർ വരെ, എംപ്ലോയീസ് പ്രൊവിഡന്റ് ഫണ്ട് സ്കീമിന് കീഴിൽ 9.27 ലക്ഷം സ്ത്രീ വരിക്കാരെയും, പുതിയ പെൻഷൻ പദ്ധതിക്കു കീഴിൽ 1.13 ലക്ഷം വനിതാ വരിക്കാരെയും, എംപ്ലോയീസ് സ്റ്റേറ്റ് ഇൻഷുറൻസ് സ്കീമിന് കീഴിൽ ഏകദേശം 2.03 ലക്ഷം വനിതാ വരിക്കാരെയും കൂടി ഉൾപ്പെടുത്തിയിട്ടുണ്ട്.
കേന്ദ്ര തൊഴിൽ സഹമന്ത്രി ശ്രീ സന്തോഷ് കുമാർ ഗംഗ്വാർ ലോക്സഭയിൽ ഇന്ന് രേഖാമൂലം അറിയിച്ചതാണ് ഇക്കാര്യം.
RRTN/SKY
(Visitor Counter : 104
മന്ത്രിസഭ
യു പി എസ് സി യും അഫ്ഗാനിസ്ഥാന്റെ ഐ എ ആർ സി എസ് സി യും തമ്മിലുള്ള ധാരണപത്രത്തിനു കേന്ദ്ര മന്ത്രിസഭയുടെ അംഗീകാരം.
ന്യൂഡൽഹി , മാർച്ച് 23, 2021
ഇന്ത്യയുടെ യൂണിയൻ പബ്ലിക് സർവീസ് കമ്മീഷനും,അഫ്ഗാനിസ്ഥാന്റെ ഇൻഡിപെൻഡന്റ് അഡ്മിനിസ്ട്രേറ്റീവ് റിഫോംസ് ആൻഡ് സിവിൽ സർവീസ് കമ്മീഷനും തമ്മിൽ ധാരണാ പത്രത്തിൽ ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ അംഗീകാരം നൽകി. യുപിഎസ് സിയും ഐ എ ആർ സി എസ് സി യും തമ്മിലുള്ള ബന്ധം ശക്തിപ്പെടുത്തുന്നതിന് ധാരണപത്രം സഹായിക്കും.
പബ്ലിക് സർവീസ് റിക്രൂട്ട്മെന്റ്, തെരഞ്ഞെടുപ്പ് എന്നിവയിൽ ആധുനിക സമീപന രീതിയുടെ കൈമാറ്റം, രഹസ്യസ്വഭാവം ഇല്ലാത്ത പുസ്തകങ്ങൾ, രേഖകൾ എന്നിവ ഉൾപ്പെടെ വിവരങ്ങളുടെ കൈമാറ്റം, പരീക്ഷാ നടത്തിപ്പിന് വിവര സാങ്കേതിക വിദ്യയിലെ പരിചയസമ്പത്ത് പങ്കുവെക്കൽ, ഉദ്യോഗസ്ഥർക്കുള്ള പരിശീലന പരിപാടി സംഘടിപ്പിക്കൽ എന്നിവ ധാരണ പത്രത്തിന്റെ പ്രധാന പ്രത്യേകതകൾ ആണ്
IE/SKY
(
പ്രത്യേക സേവനങ്ങളും ഫീച്ചറുകളും
ക്ലീൻ ഇന്ത്യാ രണ്ടാംഘട്ട പരിപാടി ഒക്ടോബർ 1 മുതൽ 31 വരെ
കേന്ദ്ര യുവജന കാര്യ, കായിക മന്ത്രാലയം ആസാദി കാ അമൃത് മഹോത്സവ് പരിപാടിയുടെ ഭാഗമായി ആവിഷ്ക്കരിച്ച ക്ലീൻ ഇന്ത്യാ 2.0 പരിപാടി നാളെ  തുടക്കം കുറിക്കും. പൊതു സ്ഥലങ്ങൾ മാലിന്യ മുക്തമാക്കുന്നതിനും പുനരുപയോഗിക്കാനാവാത്ത പ്ലാസ്റ്റിക് മാലിന്യങ്ങൾ ജനകീയ പങ്കാിത്തത്തോടെ ശേഖരിക്കുന്നതിനും നീക്കം ചെയ്യുന്നതുമാണ് പരിപാടിയുടെ ലക്ഷ്യം. രണ്ടാംഘട്ട ക്ലീൻ ഇന്ത്യാ പരിപാടി ഉത്തർപ്രദേശിലെ പ്രയാഗരാജിൽ ഒക്ടോബർ 1-ന് കേന്ദ്ര യുവജനകാര്യ-കായിക വകുപ്പ് മന്ത്രി ശ്രീ അനുരാഗ് സിങ് താക്കൂർ ഉത്ഘാടനം ചെയ്യും. ഒക്ടോബർ 31 വരെ ഒരു മാസം നീണ്ടു നിൽക്കുന്ന ക്ലീൻ ഇന്ത്യ 2.0 പരിപാടിയിൽ നെഹ്റു യുവ കേന്ദ്ര , നാഷണൽ സർവീസ് സ്കീം , യൂണിസെഫ് അടക്കമുള്ള യു.എൻ ഏജൻസികൾ, എൻ സി സി , സ്കൗട്ട്സ് & ഗൈഡ്സ് , ജില്ലാ ഭരണകൂടം , ഹരിത കർമ്മ സേന തുടങ്ങിയവ കൂട്ടായി പ്രവർത്തിക്കും.
ദേശവ്യാപകമായി 736 ജില്ലകളിലെ ആറ് ലക്ഷം ഗ്രാമങ്ങളിൽ സംഘടിപ്പിക്കുന്ന ക്ലീൻ ഇന്ത്യാപരിപാടിയുടെ ഭാഗമായി വിനോദ സഞ്ചാര കേന്ദ്രങ്ങൾ ചരിത്ര സ്മാരകങ്ങൾ, സ്കൂളുകൾ, പ്രാഥമികാരോഗ്യ കേന്ദ്രങ്ങൾ പൊതു റോഡുകൾ, ബസ് സ്റ്റാൻഡ് റെയിൽവേ സ്റ്റേഷനുകൾ തുടങ്ങിയ കേന്ദ്രങ്ങളിൽ യൂത്ത് വളണ്ടിയർമാരുടെ നേതൃത്വത്തിൽ ശുചീകരണം നടത്തും.
NS
(Visitor Counter : 15
ശാസ്ത്ര സാങ്കേതിക മന്ത്രാലയം
ശാസ്ത്ര സാങ്കേതിക രംഗത്ത് വനിതകളുടെ പങ്കാളിത്തം വർദ്ധിപ്പിക്കുന്നതിന് അവർ നേരിടുന്ന വെല്ലുവിളികൾ പരിഹരിക്കണമെന്ന് വിദഗ്ധർ
ന്യൂഡൽഹി , മാർച്ച് 09, 2021
ശാസ്ത്ര സാങ്കേതിക രംഗത്ത് വനിതകളുടെ പങ്കാളിത്തം വർദ്ധിപ്പിക്കുന്നതിന് അവർ നേരിടുന്ന വെല്ലുവിളികൾ പരിഹരിക്കേണ്ടതുണ്ട് എന്ന് അന്താരാഷ്ട്ര വനിതാ ദിനത്തോടനുബന്ധിച്ച് നടന്ന ഇന്ത്യ-ജപ്പാൻ സംയുക്ത ആഘോഷ പരിപാടിയിൽ വിദഗ്ധർ അഭിപ്രായപ്പെട്ടു.
ശാസ്ത്രസാങ്കേതിക വകുപ്പിന് കീഴിലെ കിരൺ ഡിവിഷൻ, ടോക്കിയോയിലെ ഇന്ത്യൻ എംബസി, ജപ്പാൻ ഗവൺമെന്റിന്റെ ജപ്പാൻ സയൻസ് & ടെക്നോളജി ഏജൻസി എന്നിവ സംയുക്തമായാണ് പരിപാടി സംഘടിപ്പിച്ചത്. വനിതകൾക്കായി പുതുതലമുറ മാതൃകാ വ്യക്തിത്വങ്ങളെ സൃഷ്ടിക്കുന്നതിനും ശാസ്ത്രം,സാങ്കേതികവിദ്യ, നൂതനാശയം എന്നീ മേഖലകളിൽ വനിതാ നേതൃത്വത്തെ പ്രോത്സാഹിപ്പിക്കുന്നതിനും ആണ് ലക്ഷ്യമിടുന്നതെന്ന് ശാസ്ത്ര സാങ്കേതിക വകുപ്പ് സെക്രട്ടറി പ്രൊഫസർ അശുതോഷ് ശർമ്മ പറഞ്ഞു.
അടിസ്ഥാന തലത്തിൽ വ്യവസ്ഥാപിതമായ മാറ്റം വരുത്തുന്നതിന് ജൻഡർ അഡ്വാൻസ്മെന്റ് ഫോർ ട്രാൻസ്ഫോമിങ് ഇൻസ്റ്റിറ്റ്യൂഷൻ  ആരംഭിച്ചതായും അദ്ദേഹം പറഞ്ഞു
ജപ്പാനിലെ ഇന്ത്യൻ അംബാസിഡർ ശ്രീ സഞ്ജയ് കുമാർ വർമ്മ, ജപ്പാൻ സയൻസ് ആൻഡ് ടെക്നോളജി ഏജൻസി പ്രസിഡന്റ് ഡോ. മിഷിനറി ഹമഗുച്ചി തുടങ്ങിയവർ പരിപാടിയിൽ പങ്കെടുത്തു.
IE/SKY
(Visitor Counter : 95
തെരഞ്ഞെടുപ്പ് കമ്മീഷന്
രണ്ടാം ഘട്ട തിരഞ്ഞെടുപ്പില്ഛത്തീസ്ഗഢിലെമഹാസമുന്ത്, രാജ്നന്ദഗാവ്, കങ്കേര്എന്നിവിടങ്ങളില്വ്യാഴാഴ്ചവോട്ടെടുപ്പ്
ഛത്തീസ്ഗഢില് വ്യാഴാഴ്ചമഹാസമുന്ത്, രാജ്നന്ദഗാവ്, കങ്കേര്എന്നീലോകസഭാമണ്ഡലങ്ങളില്വോട്ടെടുപ്പ് നടക്കും.മഹാസമുന്ത്, രാജ്നന്ദഗാവ്എന്നീമണ്ഡലങ്ങള് പൊതുവിഭാഗത്തില് പെട്ടതുംകങ്കേര് പട്ടികവര്ഗ്ഗ സംവരണമുള്ളമണ്ഡലവുമാണ്. ഈ മൂന്ന്ലോകസഭാസീറ്റുകളിലുംകൂടിമൊത്തം 49,07,489വോട്ടര്മാരാണുള്ളത്. ഇവരില് 24,38,320 പുരുഷവോട്ടര്മാരും 24,69,110 സ്ത്രീ വോട്ടര്മാരുംമറ്റ്വിഭാഗത്തില് 51 പേരുമാണുള്ളത്. രണ്ടാം ഘട്ട വോട്ടെടുപ്പിനായി 6,484 പോളിംഗ്സ്റ്റേഷനുകളാണ്സജ്ജമാക്കിയിട്ടുള്ളത്. മഹാസമുന്തില് 2,140 ഉം, രാജ്നന്ദഗാവില് 2,322 ഉംകങ്കേറില് 2,022 ഉം പോളിംഗ് ബൂത്തുകളാണ്ഉള്ളത്.
ലോകസഭാമണ്ഡലങ്ങള് പോളിംഗ് ബൂത്തുകള് വോട്ടര്മാരുടെഎണ്ണം മൊത്തംവോട്ടര്മാര്
പുരുഷന് സ്ത്രീ മറ്റുള്ളവര്
മഹാസമുന്ത് 2140 8,12,761 8,24,219 22 16,37,002
രാജ്നന്ദഗാവ് 2322 8,58,203 8,57,283 6 17,15,492
കങ്കേര് 2022 7,67,356 7,87,608 31 15,54,995
ND/MRD
(Visitor Counter : 28
വാര്ത്താവിതരണ പ്രക്ഷേപണ മന്ത്രാലയം
കേബിള് ടെലിവിഷന് ശൃംഖലാ ചട്ടങ്ങള് ഭേദഗതി ചെയ്തു
ടിവി സംപ്രേഷണവുമായി ബന്ധപ്പെട്ട് പൗരന്മാരുടെ ആവലാതികള്/പരാതികള് പരിഹരിക്കാന് നിയമപരമായ സംവിധാനം
സ്വയംഭരണ സ്ഥാപനങ്ങള്ക്ക് കേന്ദ്ര ഗവണ്മെന്റ് അംഗീകാരം വേണം
1994-ലെ കേബിള് ടെലിവിഷന് ശൃംഖലാ ചട്ടങ്ങള് കേന്ദ്ര ഗവണ്മെന്റ് ഭേദഗതി ചെയ്തു. ഇതുസംബന്ധിച്ച വിജ്ഞാപനം ഗവണ്മെന്റ് ഇന്ന് പുറപ്പെടുവിച്ചു. ഇതുപ്രകാരം, 1995-ലെ കേബിള് ടെലിവിഷന് ശൃംഖലാ നിയമത്തിലെ വ്യവസ്ഥകള്ക്ക് അനുസൃതമായി ടെലിവിഷന് ചാനലുകളുടെ സംപ്രേഷണത്തിലെ ഉള്ളടക്കവുമായി ബന്ധപ്പെട്ട പൗരന്മാരുടെ ആവലാതികള്/ പരാതികള് പരിഹരിക്കുന്നതിനുള്ള നിയമപരമായ സംവിധാനം സജ്ജമാക്കും.
2. നിലവില്, ചട്ടങ്ങള്ക്ക് കീഴിലുള്ള പരിപാടി/ പരസ്യ കോഡുകളുടെ ലംഘനവുമായി ബന്ധപ്പെട്ട് പൗരന്മാരുടെ ആവലാതികള് പരിഹരിക്കുന്നതിന് ഒരു മന്ത്രിതല സമിതി എന്ന സ്ഥാപന സംവിധാനം ഉണ്ട്. അതുപോലെ, വിവിധ പ്രക്ഷേപകര് പരാതികള് പരിഹരിക്കുന്നതിനായി സ്ഥാപനത്തിനുള്ളില് സ്വയം നിയന്ത്രണ സംവിധാനവും വികസിപ്പിച്ചിട്ടുണ്ട്. എങ്കിലും പരാതി പരിഹാര ഘടന ശക്തിപ്പെടുത്തുന്നതിന് ഒരു നിയമപരമായ സംവിധാനം ഏര്പ്പെടുത്തേണ്ടതിന്റെ ആവശ്യകത ഉയര്ന്നുവന്നു. ചില പ്രക്ഷേപകര് അവരുടെ സംഘടനകള്ക്കും സ്ഥാപനങ്ങള്ക്കും നിയമപരമായ അംഗീകാരം നല്കണമെന്നും അഭ്യര്ത്ഥിച്ചിരുന്നു. ''പൊതുവായ കാരണവും ഇന്ത്യന് യൂണിയനും മറ്റുള്ളവരും'' എന്ന വിഷയത്തില് ബഹുമാനപ്പെട്ട സുപ്രീം കോടതി 2000-ലെ 387-ാം നമ്പര് ഉത്തരവില് കേന്ദ്രഗവണ്മെന്റ് രൂപം നല്കിയ പരാതി പരിഹാരത്തിനുള്ള നിലവിലുള്ള സംവിധാനത്തില് സംതൃപ്തി പ്രകടിപ്പിച്ചിരുന്നു. പരാതി പരിഹാര സംവിധാനം ഔപചാരികമാക്കുന്നതിന് ഉചിതമായ നിയമങ്ങള് രൂപപ്പെടുത്താനും നിര്ദേശിച്ചു.
3. മേല്പ്പറഞ്ഞ സാഹചര്യങ്ങള് കണക്കിലെടുത്ത്, കേബിള് ടെലിവിഷന് ശൃംഖലാ ചട്ടങ്ങളില് ഭേദഗതി വരുത്തി നിയമപരമായ സംവിധാനം സജ്ജമാക്കും. ഇത് സുതാര്യവും പൗരന്മാര്ക്ക് പ്രയോജനകരവുമാണ്. അതേസമയം, പ്രക്ഷേപകരുടെ സ്വയം നിയന്ത്രണ ചട്ടക്കൂടുകള് കേന്ദ്ര ഗവണ്മെന്റില് രജിസ്റ്റര് ചെയ്യുകയും ചെയ്യും.
4. നിലവില് വാര്ത്താവിതരണ പ്രക്ഷേപണ മന്ത്രാലയത്തിന്റെ അനുമതിയുള്ള 900-ത്തിലേറെ ടെലിവിഷന് ചാനലുകളാണുള്ളത്. ഇവയെല്ലാം കേബിള് ടെലിവിഷന് ശൃംഖലാ ചട്ടങ്ങള്ക്ക് വിധേയമായി പരിപാടി/ പരസ്യ കോഡ് പാലിക്കേണ്ടതുണ്ട്. പരാതി പരിഹാരത്തിനുള്ള ശക്തമായ സ്ഥാപന സംവിധാനത്തിന് വഴിയൊരുക്കുന്നതിനാല് മേല്പ്പറഞ്ഞ വിജ്ഞാപനം ഏറെ പ്രാധാന്യമര്ഹിക്കുന്നതാണ്. അതേസമയം പ്രക്ഷേപകരിലും അവരുടെ സ്വയം നിയന്ത്രിത ചട്ടക്കൂടുകളിലും ഉത്തരവാദിത്വ ബോധവും വളര്ത്തുന്നു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: ഏറ്റവും പുതിയ വിവരങ്ങൾ
പ്രതിരോധ കുത്തിവയ്പു യജ്ഞത്തിനു കീഴിൽ രാജ്യവ്യാപകമായി ഇതുവരെ 220.14 കോടി വാക്സിൻ ഡോസ്  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 10,336 ഡോസ് നൽകി.
2,371 പേരാണു രാജ്യത്തു നിലവിൽ ചികിത്സയിലുള്ളത്.
ആകെ രോഗബാധിതരുടെ 0.01% പേരാണു നിലവിൽ ചികിത്സയിലുള്ളത്.
നിലവിലെ രോഗമുക്തിനിരക്ക് 98.8%
കഴിഞ്ഞ 24 മണിക്കൂറിനിടെ 221 പേർ കൂടി രോഗമുക്തരായതോടെ ആകെ രോഗമുക്തരുടെ എണ്ണം 4,41,47,002 ആയി വർധിച്ചു
കഴിഞ്ഞ 24 മണിക്കൂറിനിടെ 170 പേർക്കു പുതുതായി രോഗം സ്ഥിരീകരിച്ചു
പ്രതിദിന രോഗസ്ഥിരീകരണനിരക്ക് 0.20%
പ്രതിവാര രോഗസ്ഥിരീകരണനിരക്ക് 0.11%
ഇതുവരെ ആകെ 91.21 കോടി പരിശോധനകൾ നടത്തി; കഴിഞ്ഞ 24 മണിക്കൂറിനിടെ നടത്തിയത് 85,282 പരിശോധനകളാണ്.
--ND-
(Visitor Counter : 67
തൊഴില്, ഉദ്യോഗ മന്ത്രാലയം
വർഷാന്ത അവലോകനം: കേന്ദ്ര തൊഴിൽ മന്ത്രാലയം
മന്ത്രാലയത്തിന്റെ സംരംഭങ്ങൾ:
1. ഇ-ശ്രം പോർട്ടൽ
അസംഘടിത തൊഴിലാളികളുടെ ദേശീയ ഡാറ്റാബേസ് സൃഷ്ടിക്കുന്നതിനായി 2021 ഓഗസ്റ്റിൽ ഇ-ശ്രം പോർട്ടൽ ഉദ്ഘാടനം ചെയ്തു. ഇത് ആധാറിനൊപ്പം ബന്ധിപ്പിച്ചിരിക്കുന്നു. 28.12.2021 വരെ 15,53,34,546 രജിസ്ട്രേഷനുകൾ പൂർത്തിയായി.
2. ഇപിഎഫ്ഒയുമായി ചേർത്ത-ആത്മ നിർഭർ ഭാരത് റോസ്ഗർ യോജന 
അനൗപചാരിക തൊഴിലവസരങ്ങൾ ഔപചാരികമാക്കുന്നതിനും കോവിഡ്-19 മഹാമാരി സമയത്തും ശേഷവും പുതിയ തൊഴിലവസരങ്ങൾ സൃഷ്ടിക്കുന്നതിനും ഇത് സഹായിക്കും. 2021 ഡിസംബർ 18-ലെ കണക്കനുസരിച്ച്, 42,82,688 ഗുണഭോക്താക്കൾക്ക് 2966.28 കോടി രൂപയുടെ ആനുകൂല്യങ്ങൾ നൽകി .
3. EDLI സ്കീമിന്റെ പുരോഗതി
സമാശ്വാസ ആനുകൂല്യം 28.04.2021 മുതൽ നേരത്തെയുള്ള 6 ലക്ഷം രൂപയിൽ നിന്ന് 7 ലക്ഷമായി ഉയർത്തി. 15.02.2020 മുതൽ, 30.11.2021 വരെ 88,224 ഗുണഭോക്താക്കൾക്കായി 2470.80 കോടി രൂപ വിതരണം ചെയ്തു.
4. തൊഴിൽ സുരക്ഷ, ആരോഗ്യ, പ്രവർത്തന വ്യവസ്ഥകൾ ചട്ടം 2020 
. അഖിലേന്ത്യാ സർവേകളുടെ നടത്തിപ്പ്:
ലേബർ ബ്യൂറോ, ഇനിപ്പറയുന്ന അഖിലേന്ത്യാ സർവേകൾ നടത്തുന്നു:
1. കുടിയേറ്റ തൊഴിലാളികളെക്കുറിച്ചുള്ള അഖിലേന്ത്യാ സർവേ.
2. ക്വാർട്ടർലി എസ്റ്റാബ്ലിഷ്മെന്റ് അടിസ്ഥാനമാക്കിയുള്ള അഖിലേന്ത്യാ തൊഴിൽ സർവേ 
3. ഗാർഹിക തൊഴിലാളികളെക്കുറിച്ചുള്ള അഖിലേന്ത്യാ സർവേ.
5 . കോവിഡ്-19 ൽ നിന്ന് മനുഷ്യ കേന്ദ്രീകൃതമായ പുനരുജീവനത്തിനായുള്ള ആഗോള ആഹ്വാനത്തെക്കുറിച്ച് ത്രികക്ഷി ചർച്ച
തൊഴിൽ മന്ത്രാലയവുമായി സഹകരിച്ച് ഐ എൽ ഒ, 10.12.2021 ന് ന്യൂഡൽഹിയിൽ ഇന്ത്യയുടെ പശ്ചാത്തലത്തിൽ, കോവിഡ് -19 ൽ നിന്ന് പുനരുജീവനത്തിനായുള്ള മനുഷ്യ കേന്ദ്രീകൃതമായ ആഗോള ആഹ്വാനത്തെക്കുറിച്ച് ഒരു ത്രികക്ഷി ചർച്ച സംഘടിപ്പിച്ചു
6 ഇ എസ് ഐ സി ഗുണഭോക്താക്കൾക്ക് വൈദ്യ പരിചരണ സൗകര്യങ്ങൾ
ഇ എസ് ഐ സി ആശുപത്രിയോ ഡിസ്പെൻസറിയോ ലഭ്യമല്ലാത്ത സാഹചര്യത്തിൽ അടുത്തുള്ള ഇ എസ് ഐ സി എംപാനൽ ചെയ്ത ആശുപത്രികളിൽ നിന്ന് ഇ എസ് ഐ സി ഗുണഭോക്താക്കൾക്ക് വൈദ്യ പരിചരണ സൗകര്യങ്ങൾ നൽകുന്നു.
7 . ESIC കോവിഡ്-19 ദുരിതാശ്വാസ പദ്ധതിയുടെ സമാരംഭം
8 . വാർഷിക ആരോഗ്യ പരിശോധന പരിപാടി
9 നാല് ഇ എസ് ഐ സി മെഡിക്കൽ കോളേജുകളിൽ/ആശുപത്രികളിൽ 40 വയസും അതിനുമുകളിലും പ്രായമുള്ള ഇ എസ് ഐ ഇൻഷ്വർ ചെയ്ത വ്യക്തികൾ / ഇൻഷ്വർ ചെയ്ത സ്ത്രീകൾ  എന്നിവർക്കായുള്ള വാർഷിക ആരോഗ്യ പരിശോധന പരിപാടിയുടെ പൈലറ്റ് പ്രോജക്റ്റ് ആരംഭിച്ചു.
10. ഇഎസ്ഐ പദ്ധതി
2021-ൽ ഇഎസ്ഐ പദ്ധതി 52 ജില്ലകളിലേക്ക് വ്യാപിപ്പിച്ചു, 2,31,495 ജീവനക്കാരെയും അവരുടെ കുടുംബാംഗങ്ങളെയും ഇതിന് കീഴിൽ കൊണ്ടുവന്നു. 592 ജില്ലകളിൽ ഇഎസ്ഐ പദ്ധതിയുടെ ആനുകൂല്യങ്ങൾ ഇപ്പോൾ ലഭ്യമാണ്. 2022-ഓടെ രാജ്യത്തെ എല്ലാ ജില്ലകളിലേക്കും ഇഎസ്ഐ പദ്ധതിയുടെ പരിരക്ഷ വ്യാപിപ്പിക്കാനാണ് ഉദ്ദേശിക്കുന്നത്.
11. നാഷണൽ കരിയർ സർവീസ് 
നാഷണൽ കരിയർ സർവീസ്  പോർട്ടലിൽ 28-12-2021 വരെ ഏകദേശം 1.34 കോടി സജീവ തൊഴിലന്വേഷകരും 1.7 ലക്ഷം സജീവ തൊഴിലുടമകളും 2.21 ലക്ഷം സജീവ ഒഴിവുകളുമുണ്ട്.
(Visitor Counter : 136
ആഭ്യന്തരകാര്യ മന്ത്രാലയം
ഇന്ത്യ-ശ്രീലങ്ക പോലീസ് മേധാവികളുടെ പ്രതിനിധി തല സംഭാഷണം നടന്നു
ന്യൂഡൽഹി , ഏപ്രിൽ 08, 2021
ഇന്ത്യയിലെയും ശ്രീലങ്കയിലെയും പോലീസ് മേധാവികൾ തമ്മിലുള്ള ആദ്യത്തെ പ്രതിനിധി തല വെർച്വൽ സംഭാഷണം ഇന്ന് നടന്നു.ഇന്ത്യൻ പ്രതിനിധി സംഘത്തെ ഇന്റലിജൻസ് ബ്യൂറോ ഡയറക്ടർ നയിച്ചപ്പോൾ ശ്രീലങ്കൻ പ്രതിനിധി സംഘത്തെ ഇൻസ്പെക്ടർ ജനറൽ ഓഫ് പോലീസ്ശ്രീ സി ഡി വിക്രമരത്ന നയിച്ചു .
ഇരുരാജ്യങ്ങൾക്കുമിടയിലെ ഇടുങ്ങിയ കടൽമാർഗ്ഗം ചൂഷണം ചെയ്യുന്ന മയക്കുമരുന്ന് കടത്തുകാർക്കും മറ്റ് സംഘടിത കുറ്റവാളികൾക്കുമെതിരെ ഇരുപക്ഷവും സ്വീകരിക്കുന്ന നടപടിയെ അഭിനന്ദിച്ചതോടൊപ്പം തത്സമയ വിവരങ്ങളും പ്രതികരണവും പങ്കിടേണ്ടതിന്റെ ആവശ്യകതയെ പറ്റിയും ഇരുപക്ഷവും ഊന്നിപ്പറഞ്ഞു.തീവ്രവാദ സ്ഥാപനങ്ങൾക്കെതിരെ സംയുക്തമായി പ്രവർത്തിക്കാനും ഇരുപക്ഷവും സമ്മതിച്ചു.
മുന്നോട്ടുള്ള വഴി എന്ന നിലയിൽ, നിലവിലുള്ള സഹകരണ സംവിധാനങ്ങൾ ശക്തിപ്പെടുത്താനും അതുപോലെ തന്നെ നിലവിലുള്ളതും ഉയർന്നുവരുന്നതുമായ സുരക്ഷാ വെല്ലുവിളികളെ സമയബന്ധിതമായും ഫലപ്രദമായും കൈകാര്യം ചെയ്യുന്നതിനായി നോഡൽ പോയിന്റുകൾ നിശ്ചയിക്കാൻ തീരുമാനിക്കുകയും ചെയ്തു
IE/SKY
(Visitor Counter : 104
ധനകാര്യ മന്ത്രാലയം
സാമ്പത്തിക സ്ഥിരതയും വികസനവും കൗണ്സിലിന്റെയും 24 -ാമത് യോഗത്തില് ധനമന്ത്രി ശ്രീമതി. നിര്മ്മല സീതാരാമന് അദ്ധ്യക്ഷത വഹിച്ചു
സാമ്പത്തിക സ്ഥിരതയും വികസനവും കൗണ്സിലിന്റെ  24 -ാമത് യോഗത്തില് കേന്ദ്ര ധനകാര്യ, കോര്പ്പറേറ്റ് കാര്യ മന്ത്രി ശ്രീമതി. നിര്മ്മല സീതാരാമന് ഇന്ന് ഇവിടെ അദ്ധ്യക്ഷത വഹിച്ചു.
കേന്ദ്ര ധനകാര്യ സഹമന്ത്രി ഡോ. ഭഗവത് കിഷന്റാവു കാരാഡ്, കേന്ദ്ര ധനകാര്യ സഹമന്ത്രി ശ്രീ പങ്കജ് ചൗധരി, റിസര്വ് ബാങ്ക് ഓഫ് ഇന്ത്യ ഗവര്ണര് ശ്രീ ശക്തികാന്ത ദാസ്, ധനകാര്യ സെക്രട്ടറിയും ധനകാര്യ മന്ത്രാലയത്തിന്റെ ചെലവ് വകുപ്പ്  സെക്രട്ടറിയുമായ ഡോ ടി വി സോമനാഥന്, ധനമന്ത്രാലയത്തിന്റെ സാമ്പത്തിക കാര്യ വകുപ്പ് സെക്രട്ടറി ശ്രീ അജയ് സേത്ത്, ധനമന്ത്രാലയത്തിന്റെ റവന്യുവകുപ്പ് സെക്രട്ടറി ശ്രീ തരുണ് ബജാജ്, ധനകാര്യ മന്ത്രാലയത്തിലെ സാമ്പത്തിക സേവന വിഭാഗം സെക്രട്ടറി ശ്രീ ദേബാശിഷ് പാണ്ഡ, കോര്പ്പറേറ്റ് കാര്യ മന്ത്രാലയ സെക്രട്ടറി ശ്രീ രാജേഷ് വര്മ്മ, ധനകാര്യ മന്ത്രാലയത്തിന്റെ മുഖ്യ സാമ്പത്തിക ഉപദേഷ്ടാവ് ഡോ: കൃഷ്ണമൂര്ത്തി വി.സുബ്രഹ്മണ്യന്, സെക്യൂരിറ്റീസ് ആന്ഡ് എക്സ്ചേഞ്ച് ബോര്ഡ് ഓഫ് ഇന്ത്യ ചെയര്പേഴ്സണ് ഡോ. ശ്രീ അജയ് ത്യാഗി, പെന്ഷന് ഫണ്ട് റെഗുലേറ്ററി ആന്ഡ് ഡെവലപ്മെന്റ് അതോറിറ്റി ചെയര്പേഴ്സണ് ശ്രീ സുപ്രതിം ബന്ദോപാധ്യായ; ഇന്സോള്വന്സി ആന്റ് ബാങ്ക്റപ്റ്റന്സി ബോര്ഡ് ഓഫ് ഇന്ത്യയുടെ ചെയര്പേഴ്സണ് ഡോ: എം.എസ്. സാഹു, ഇന്റര്നാഷണല് ഫിനാന്ഷ്യല് സര്വീസസ് സെന്റര് അതോറിറ്റി ചെയര്പേഴ്സണ് ശ്രീ ഇന്ജെതി ശ്രീനിവാസ്, ഇന്ഷുറന്സ് ആന്ഡ് റെഗുലേറ്ററി ഡെവലപ്മെന്റ് അതോറിറ്റി ഓഫ് ഇന്ത്യ അംഗവും ധനകാര്യ മന്ത്രാലയത്തിന്റെ സാമ്പത്തിക കാര്യ വകുപ്പിന്റെ എഫ്.എസ്.ഡി.സിയുടെ സെക്രട്ടറിയുമായ  ശ്രീമതി ടി.എല് അലമേലു എന്നിവര് യോഗത്തില് പങ്കെടുത്തു.
സാമ്പത്തിക സ്ഥിരത, സാമ്പത്തിക മേഖല വികസനം, ഇന്റര്-റെഗുലേറ്ററി ഏകോപനം, സാമ്പത്തിക സാക്ഷരത, സാമ്പത്തിക ഉള്ച്ചേരല്, സമ്പദ്ഘടനയുടെ മാക്രോ പ്രൂഡന്ഷ്യല് മേല്നോട്ടം എന്നിവ ഉള്പ്പെടെയുള്ള വലിയ സാമ്പത്തിക ഒന്നിച്ചുചേരലുകളുടെ പ്രവര്ത്തനം ഉള്പ്പെടെയുള്ള എഫ്.എസ്.ഡി.സിയുടെ വിവിധ അനുശാസനങ്ങളെക്കുറിച്ച് യോഗം ചര്ച്ച ചെയ്തു.
സാമ്പത്തിക സാഹചര്യങ്ങളില് ഗവണ്മെന്റും എല്ലാ വ്യവസ്ഥാപകരും  തുടര്ച്ചയായ ജാഗ്രത പാലിക്കേണ്ടതുണ്ടെന്ന് ചൂണ്ടിക്കാണിക്കപ്പെട്ടു.
സമ്മര്ദ്ദ ആസ്തികളുടെ  പരിപാലനം, സാമ്പത്തിക സ്ഥിരത വിശകലനത്തിന് സ്ഥാപന സംവിധാന ശാക്തീകരണം, സാമ്പത്തിക ഉള്ച്ചേര്ക്കല്, ധനകാര്യ സ്ഥാപനങ്ങളുടെ നിര്ണ്ണയത്തിനുള്ള ചട്ടക്കൂട്, ഐ.ബി.സി  പ്രക്രിയകളുമായി ബന്ധപ്പെട്ട വിവിധ വിഷയങ്ങള്, വിവിധ മേഖലകളിലും ഗവണ്മെന്റ് വിവരങ്ങളിലും ഗവണ്മെന്റ് അധികാരികളുടെ വിവരങ്ങള് പങ്കുവയ്ക്കുന്ന സംവിധാനം എന്നിവയിലെ ബാങ്കുകളുടെ സമ്പര്ക്കം, ഇന്ത്യന് രൂപയുടെ അന്താരാഷ്ട്രവല്ക്കരണം പെന്ഷന് മേഖലയുമായി ബന്ധപ്പെട്ട വിഷയങ്ങള് എന്നീ പ്രശ്നങ്ങളും മറ്റുള്ളവയോടൊപ്പം കൗണ്സില് ചര്ച്ചചെയ്തു.
ആര്.ബി. ഐ ഗവര്ണര്, അദ്ധ്യക്ഷനായ എഫ്.എസ്.ഡി.സി ഉപസമിതി നടത്തിയ പ്രവര്ത്തനങ്ങളും എഫ്.എസ്.ഡി.സിയുടെ മുന്കാല തീരുമാനങ്ങളില് അംഗങ്ങള് സ്വീകരിച്ച നടപടികളും കൗണ്സില് വിലയിരുത്തി.
ധനകാര്യ മന്ത്രാലയം
600 മില്യൺ ഡോളറിന്റെ ഇന്ത്യ-ജപ്പാൻ ഫണ്ട് ആരംഭിച്ഛ് നാഷണൽ ഇൻവെസ്റ്റ്മെന്റ് ആൻഡ് ഇൻഫ്രാസ്ട്രക്ചർ ഫണ്ട്
ന്യൂ ഡൽഹി: ഒക്ടോബർ 4, 2023
ജപ്പാൻ ബാങ്ക് ഫോർ ഇന്റർനാഷണൽ കോഓപ്പറേഷനും  ഇന്ത്യ ഗവണ്മെന്റും പ്രധാന നിക്ഷേപകരായി 600 മില്യൺ ഡോളറിന്റെ ഇന്ത്യ-ജപ്പാൻ ഫണ്ട് രൂപീകരിക്കാനുള്ള നടപടികൾ നാഷണൽ ഇൻവെസ്റ്റ്മെന്റ് ആൻഡ് ഇൻഫ്രാസ്ട്രക്ചർ ഫണ്ട്  പൂർത്തിയാക്കി. ഇരു രാജ്യങ്ങളും പ്രാധാന്യം നൽകുന്ന കാലാവസ്ഥ, പരിസ്ഥിതി തുടങ്ങിയ വിഷയങ്ങളിൽ സഹകരിച്ചു പ്രവർത്തിക്കാൻ ഈ സംയുക്ത സംരംഭം ലക്ഷ്യമിടുന്നു.
 ആയിരിക്കും. JBICയുടെ ഒരു ഉപസ്ഥാപനമായ JBIC IG ഇന്ത്യയിലെ ജാപ്പനീസ് നിക്ഷേപങ്ങൾ പ്രോത്സാഹിപ്പിക്കുന്നതിന് NIIFL-നെ പിന്തുണയ്ക്കും.
ഇന്ത്യ ജപ്പാൻ ഫണ്ട്, പാരിസ്ഥിതിക സുസ്ഥിരത, കുറഞ്ഞ കാർബൺ ബഹിർഗമന മാർഗ്ഗങ്ങൾ എന്നിവയിൽ നിക്ഷേപം നടത്തുന്നതിന് പുറമെ ഇന്ത്യയിലേക്കുള്ള ജാപ്പനീസ് നിക്ഷേപം കൂടുതൽ മെച്ചപ്പെടുത്തുന്നതിനുള്ള 'പാർട്ണർ ഓഫ് ചോയ്സ്' പങ്ക് വഹിക്കുന്നതിലും ശ്രദ്ധ കേന്ദ്രീകരിക്കും.
ഇന്ത്യാ ജപ്പാൻ ഗവണ്മെന്റുകൾ തമ്മിലുള്ള തന്ത്രപരവും സാമ്പത്തികപരവുമായ പങ്കാളിത്തത്തിലെ സുപ്രധാന നാഴികക്കല്ലാണ് ഇന്ത്യാ ജപ്പാൻ ഫണ്ടിന്റെ രൂപീകരണം.
പ്രത്യേക സേവനങ്ങളും ഫീച്ചറുകളും
പ്രധാനമന്ത്രി വിദ്യാര്ത്ഥികളുമായി നടത്തുന്ന 'പരീക്ഷ പേ ചര്ച്ച' നാളെ : ഗവര്ണര് കൊച്ചിയില് പങ്കു ചേരും
പ്രധാനമന്ത്രി ശ്രീ നരേന്ദ്ര മോദി വിദ്യാര്ത്ഥികളുമായി നടത്തുന്ന ആശയവിനിമയം 'പരീക്ഷ പേ ചര്ച്ച ' യുടെ അഞ്ചാം ലക്കം നാളെ  നടക്കും. ന്യൂ ഡല്ഹിയിലെ താല്ക്കത്തോറ ഇന്ഡോര് സ്റ്റേഡിയത്തില് രാവിലെ 11 മണിക്കാണ് പരിപാടി. രാജ്യത്തിനകത്തും വിദേശത്തും നിന്നുള്ള വിദ്യാര്ഥികള് , അദ്ധ്യാപകര്, രക്ഷകര്ത്താക്കള് എന്നിവര് വെര്ച്വലായി പരിപാടിയില് പങ്കെടുക്കും.
വാര്ഷിക പരിപാടിയായ പരീക്ഷാ പേ ചര്ച്ചയില് പരീക്ഷാ സമ്മര്ദ്ദവും അനുബന്ധ മേഖലകളുമായി ബന്ധപ്പെട്ട വിഷയങ്ങളില് വിദ്യാര്ത്ഥികള് ഉന്നയിക്കുന്ന ചോദ്യങ്ങള്ക്ക് പ്രധാനമന്ത്രി മറുപടി നല്കും. വിവിധ സംസ്ഥാനങ്ങളിലെ ഗവര്ണര്മാരും തിരഞ്ഞെടുക്കപ്പെട്ട വിദ്യാര്ത്ഥികളോടൊപ്പം പരിപാടി തത്സമയം വീക്ഷിക്കും. സംസ്ഥാന ഗവര്ണര് ശ്രീ ആരിഫ് മുഹമ്മദ് ഖാന് എറണാകുളം സെന്റ് തെരേസാസ് കോളേജില് പരിപാടിയില് പങ്കു ചേരും
കോവിഡ്-19 മഹാമാരിയില് നിന്ന് രാജ്യം കരകയറുകയും പരീക്ഷകള് ഓഫ്ലൈന് മോഡിലേക്ക് മാറുകയും ചെയ്യുന്ന സാഹചര്യത്തില് ഈ വര്ഷത്തെ പരീക്ഷാ പേ ചര്ച്ച പരിപാടിക്ക് പ്രത്യേക പ്രാധാന്യമുണ്ട് .
വിദ്യാര്ത്ഥികളില് പിരിമുറുക്കമില്ലാത്ത അന്തരീക്ഷം സൃഷ്ടിക്കുന്നതിനായി പ്രധാനമന്ത്രി നരേന്ദ്ര മോദി നയിക്കുന്ന 'എക്സാം വാരിയേഴ്സ്' എന്ന പ്രസ്ഥാനത്തിന്റെ ഭാഗമാണ് പരീക്ഷാ പേ ചര്ച്ച .
പ്രധാനമന്ത്രിയോട് ചോദ്യങ്ങള് ഉന്നയിക്കുന്ന വിദ്യാര്ത്ഥികളെയും അധ്യാപകരെയും രക്ഷിതാക്കളെയും വ്യത്യസ്ത വിഷയങ്ങളെ അടിസ്ഥാനമാക്കിയുള്ള ഒരു ഓണ്ലൈന് സര്ഗ്ഗാത്മക രചനാ മത്സരത്തിന്റെ അടിസ്ഥാനത്തിലാണ് തിരഞ്ഞെടുത്തിട്ടുള്ളത് . മൈഗവ് പ്ലാറ്റ്ഫോമിലൂടെ 2021 ഡിസംബര് 28 മുതല് 2022 ഫെബ്രുവരി 3 വരെയാണ് മത്സരം സംഘടിപ്പിച്ചത്. ഈ വര്ഷം 15.7 ലക്ഷം പേര് മത്സരത്തില് പങ്കെടുത്തു.
തിരഞ്ഞെടുക്കപ്പെട്ടവര്ക്ക് പ്രശംസാപത്രവും പ്രധാനമന്ത്രി എഴുതിയ എക്സാം വാരിയേഴ്സ് പുസ്തകം അടങ്ങിയ പ്രത്യേക പരീക്ഷാ പേ ചര്ച്ചാ കിറ്റും സമ്മാനിക്കും.
കേന്ദ്ര വിദ്യാഭ്യാസ മന്ത്രാലയം സംഘടിപ്പിക്കുന്ന ഈ പരിപാടി ദൂരദര്ശന് , ആകാശവാണി ദേശീയ റേഡിയോ ചാനലുകള്, ടിവി ചാനലുകള്, രാജ്യസഭാ ടിവി എന്നിവയും , പ്രധാനമന്ത്രിയുടെ കാര്യാലയം , കേന്ദ്ര വിദ്യാഭ്യാസ മന്ത്രാലയം എന്നിവയുടെ യു ട്യൂബ് ചാനലുകള് ഉള്പ്പെടെയുള്ള ഡിജിറ്റല് മാധ്യമങ്ങളും തത്സമയം സംപ്രേഷണം ചെയ്യും.
-N?D-
(Visitor Counter : 9